Hallvard Schjølberg

Hallvard Schjølberg (født 17. august 1975) er en norsk ultraløper fra Ørsvåg. Han representerer Lofoten Løpeklubb.

Idrettskarriere 
Schjølberg begynte å løpe i 2011 med mål om å fullføre Oslo Maraton. Han ble introdusert for terrengløping i 2014 og deltok på sitt første ultraløp i 2016. Han vant NM i terrengultra i 2018 og har en fjerdeplass fra Ultra-Trail du Mont Blanc (UTMB) i 2018 som beste plassering internasjonalt. Det er også den beste norske prestasjonen i UTMB gjennom tidene. I 2019 ble han tatt ut på det norske landslaget under Trail World Championships i Miranda do Corvo i Portugal, hvor han ble nest beste nordmann på en 95. plass. Senere samme år løp han inn til 25. plass under det prestisjetunge Western States Endurance Run i California, USA. 

Schjølberg har notert seg for en rekke triumfer innenlands, inkludert Lofoten Ultra-Trail og Børvasstindan Classic, og deltar også i orienteringsløp for Kabelvåg O-lag. Siden 2018 har han vært ambassadør for den britiske utstyrsleverandøren inov-8. Han foretrekker lange løp med mange høydemeter og liker å fylle på med tørrfisk fra Lofoten etter konkurranser.

Personlige rekorder

Referanser 

Norske ultraløpere
Personer fra Vågan kommune
Fødsler i 1975